Document ID: /roh_data/filtered/fineweb-2-filterrobots_roh.jsonl.gz/29831

Cun RTR pudais vus emprender rumantsch cun tadlar audios, podcasts, leger novitads e guardar ils pli differents videos. L’incumbensa primara da RTR n’è dentant betg da promover la lingua, mabain da porscher in schurnalissem da qualitad per rumantsch. Per la promoziun da la lingua è responsabla p.ex. la Lia Rumantscha. Ella porscha differents curs d’emprender ed approfundar il rumantsch.
Vus vais fatg in curs e vulais approfundar vossa savida cun guardar e tadlar il idiom giavischà? RTR pleda la lingua da ses public. Là, nua che la lingua discurrida vegn a pled, èn tut ils tschintg idioms rumantschs d’udir.
En nossa audioteca live mussain nus per exempel en tge idiom ch’i vegn actualmain moderà.
E per simplitgar anc pli fitg la chapientscha ed approfundar il rumantsch han intginas da nossas emissiuns da video era suttitels.